संजय जोशी को लेकर बीजेपी में आपसी घमासान  
नरेंद्र मोदी आरएसएस के नेता संजय जोशी की बीजेपी में वापसी का विरोध कर रहे हैं और अब इस मुद्दे पर लालकृष्ण आडवाणी भी मोदी के साथ हो गए हैं।
आरएसएस नेता संजय जोशी की बीजेपी में वापसी को लेकर पार्टी में लड़ाई शुरू हो गई है। गुजरात के मुख्यमंत्री नरेंद्र मोदी संजय जोशी की वापसी का विरोध कर रहे हैं और अब बीजेपी के वरिष्ठ नेता लालकृष्ण आडवाणी भी मोदी के साथ हो गए हैं।  मोदी ने धमकी दी थी कि वह संजय जोशी की वापसी का सार्वजनिक तौर पर विरोध करना शुरू कर देंगे। इसके बाद आडवाणी ने फोन पर मोदी से बात की और कहा कि मोदी की भावनाओं का सम्मान किया जाना चाहिए।  संजय जोशी को MMS विवाद को लेकर पार्टी और संघ से निकाल दिया गया था। आडवाणी ने मोदी के साथ बातचीत में अपनी रथयात्रा को लेकर आपसी मतभेदों को दूर करने में भी काफी हद तक कामयाबी हासिल कर ली। मोदी ने वादा किया है कि वह गुजरात में रथयात्रा के दौरान आडवाणी के साथ रहेंगे।